Иосия Инмар коркан вань ужзэ быдэстӥз, – [Иосия эксэй Иудеяысь но Иерусалимысь веднаськисьёсты, туно-пеллёосты, куалаосты, сульдэръёсты, вӧсяськон тыпы сурдъёсты тылын сутӥз, – Кузё-Инмар коркась Хелкия священниклэн шедьтэм книгаяз гожтэм законлэсь кылъёссэ юнматон понна озьы лэсьтэмын вал; таӵеез, солы укшасез, солэсь азьвыл но ӧй вал, кин Кузё-Инмар пала вань сюлмыныз, вань лулыныз, вань юнлыкеныз, Моисейлэн законэзъя мед берытскысал; Иосия эксэйлы укшасез берло ӧз ни поты. Озьы ке но Кузё-Инмар Аслаз туж зол вожпотонэзлэсь ӧз куштӥськы, – Манассиялэн вань йӧнтэмлэсь но йӧнтэм ужъёсыз бере Кузё-Инмарлэн Иудея вылэ вожпотонэз ӧз ни кысы. Кузё-Инмар шуиз: «Израиль выжыез кулэтэм кареме кадь ик Иудеяез но, Аслым быръем Иерусалимез но Аслам азьыстым палэнто, храмез но, кудӥз сярысь мон шуи вал: ”Отын Мынам нимы улоз”».] Соку Египетлэн Нехао эксэез Евфрат дуре интыяськем Кархемисэ ожен мынӥз; Иосия солэн пумитаз потӥз.
После всего того, что сделал Иосия в доме Божием, пошел Нехао, царь Египетский, на войну к Кархемису на Евфрате; и Иосия вышел навстречу ему.